Code Geass

Το Code Geass: Lelouch of the Rebellion (Χέπμπορν: Kōdo Giasu: Hangyaku no Rurūshu), που αναφέρεται συνήθως ως απλά Code Geass, είναι ιαπωνική σειρά anime που δημιουργήθηκε από τη Sunrise, με σκηνοθεσία από τον Γκόρο Τανιγκούτσι, και γράφτηκε από τον Ίτσιρο Οκούτσι, με πρωτότυπα σχέδια χαρακτήρων από την ομάδα συγγραφέων manga, Clamp. Σε εναλλακτικό ιστορικό υπόβαθρο, η σειρά επικεντρώνεται στον τρόπο με τον οποίο ο 17χρονος ιδιοφυής και εξόριστος πρίγκιπας Lelouch vi Britannia αποκτά μια τηλεπαθητική υπερδύναμη γνωστή ως Geass. Αποφασίζει να τη χρησιμοποιήσει, μαζί με τις στρατηγικές του ικανότητες για να καταστρέψει την Αγία Βρετανική Αυτοκρατορία, μια τεχνολογικά προηγμένη υπερδύναμη, και τον αυτοκράτορά της, που είναι ο πατέρας του. Θα αναγκαστεί να ζήσει μια διπλή ζωή, τη μία ως δημοφιλής αλλά συγκρατημένος έφηβος και την άλλη ως ο μασκοφόρος ηγέτης της επανάστασης, με το ψευδώνυμο Zero.

 Υπόβαθρο 
250px|thumb|αριστερά|Ο κόσμος του Code Geass
Στον κόσμο του Code Geass ο πλανήτης ελέγχεται από τρία υπερκράτη. Την Κινεζική Ομοσπονδία (κόκκινο) η οποία ελέγχει το μεγαλύτερο μέρος της Ασίας, την Ενωμένη Ευρώπη, που ελέγχει την Ευρώπη, την Αφρική και τη Σιβηρία και τέλος, την ισχυρότερη εκ των τριών την Αγία Βρετανική Αυτοκρατορία η οποία ελέγχει την Αμερικανική Ήπειρο και την Ιαπωνία.

Η Αγία Βρετανική Αυτοκρατορία δείχνει να υπερέχει σε όλους τους τομείς ενάντια των άλλων δύο και σταδιακά επεκτείνει τη κυριαρχία της παγκοσμίως. Ένα από τα σημαντικότερα επιστημονικά και στρατιωτικά επιτευγματά της είναι η δημιουργία μηχανικών υπερπανοπλιών (mecha) οι οποίες είναι ασύγκριτα πιο ευέλικτες και δυνατές από τα κοινά τάνκ. Με τη χρήση των mecha - στη σειρά αναφέρονται ως knightmare frames - η Αγία Βρετανική Αυτοκρατορία καταλαμβάνει την Ιαπωνία μέσα σε ένα μήνα, στην οποία διαδραματιζεται και η σειρά.

Η Αγία Βρετανική Αυτοκρατορία έχει οικονομικό μοντέλο βασισμένο στον καπιταλισμό αλλά με πολύ αυταρχική κυβέρνηση, με τον Αυτοκράτορα και την αυτοκρατορική οικογένεια να είναι υπεράνω όλων. Για να είναι σίγουρο ότι ο νέος Αυτοκράτορας θα είναι ο πιο ικανός, εφαρμόζεται στην οικογένεια μια υπερανταγωνιστική νοοτροπία δαρβινισμού: Ο Αυτοκράτορας κάνει έναν πολύ μεγάλο αριθμό παιδιών τα οποία στη συνέχεια για να φτάσουν στον πολυπόθητο θρόνο προσπαθούν ή να αποδείξουν την αξία τους με διάφορα μέσα, π.χ. στο πεδίο της μάχης ή πολλές φορές εξολοθρεύουν τα ίδια τους τα αδέρφια με ανόσια μέσα. Έτσι, με όποιον τρόπο και αν τα κατάφερε, αυτός που θα φτάσει στο θρόνο θα είναι πράγματι ο πιο ικανός.

Στην ιεραρχία της κοινωνίας οι Βρετανοί πολίτες είναι ανώτεροι των κατοίκων υποδουλωμένων περιοχών, οι οποίοι δέχονται διακρίσεις και εντάσσονται με μεγάλη δυσκολία στη νέα κοινωνία που έχει δημιουργηθεί στην ίδια τους τη πρωην χώρα. Μάλιστα για να καταλύσουν την έννοια του έθνους τους, οι Βρετανοί τους αποκαλούν με το όνομα της επαρχίας τους. Η Ιαπωνία για παράδειγμα έχει μετονομαστεί σε Επαρχία 11 και οι Ιάπωνες σε Ενδέκατοι.

Μέχρι την αρχή της σειράς είχαν ήδη δημιουργηθεί στην Ιαπωνία κάποιες αντιστασιακές οργανώσεις, οι οποίες όμως είχαν λίγα μέλη και δεν ήταν καθόλου υποσχόμενες.

 Κύρια Σειρά 
Η κύρια σειρά επικεντρώνεται γύρω από τον εξόριστο πρίγκιπα της Μπριτάνια,τον Lelouch Lamperouge.Μετά το συμβάν στο Σίντζουκου της Ιαπωνίας αποκτάει τη δύναμη του Geass έχοντας επισυνάψει συμφωνία με μία μυστήρια κοπέλα τη CC.Έτσι αποφασίζει να βάλει σε εφαρμογή το σχέδιο του ώστε να φτιάξει έναν καλύτερο κόσμο για την αδελφή του τη Nunnally.Για να το καταφέρει αυτό αποκτάει τη περσόνα του μασκοφόρου επαναστάτη Zero και βοηθάει την Ιαπωνία να επαναστατήσει κατά της Μπριτάνια.

Τα γεγονότα των δύο σεζόν προβλήθηκαν κι σε μορφή ταινιών.Οι ταινίες λειτουργούν ως ένα εναλλακτικό σύμπαν.Στις ταινίες έχουν αλλάξει ή προσθέσει σκηνές.

 Akito The Exiled 
Η Leila Malcal, είναι διοικητής της δικής της μονάδας W-0 για τον ευρωπαϊκό στρατό.Αναλαμβάνει επικίνδυνες αποστολές με τον ισχυρό και μυστηριώδη υπολοχαγό της, τον Akito Hyuga. Με μια ομάδα ανταρτών στο πλευρό τους, πολεμούν τον στρατό της Μπριτάνια, αλλά αντιμετωπίζουν περισσότερους από τους τυπικούς κινδύνους του πολέμου.

Το Akito The Exiled είναι spin off σειρά ταινιών που παίρνει θέση σε ένα δικό του σύμπαν.Το Akito The Exiled περιλαμβάνει συνολικά πέντε ταινίες.

 Lelouch of Ressurection 
Μετά τις τρεις ταινίες Code Geass:Initiation,Code Geass:Transgression & Code Geass:Glorification ακολούθησε η ταινία Code Geass:Lelouch of Ressurection.

Ο Lelouch αναστήθηκε με τη βοήθεια της  CC κι είναι πλέον αθάνατος.Ο Lelouch καταφέρνει να νικήσει την πριγκίπισσα Shamna.Στο τέλος αφήνει τη κληρονομιά του Zero στον Suzaku τον οποίο αποχαιρετάει μαζί με τη Nunnally.Ο Lelouch κάνει πρόταση γάμου στη CC και ξεκινάνε το ταξίδι τους για να βρουν τα χαμένα θραύσματα του geass.

Δέκα χρόνια αργότερα στο τέλος της ταινίας ο Lelouch που έχει μετονομαστεί σε LL μαζί με τη CC παίρνουν το  geass ενός πειρατή.

 Roze of Recapture 
Η ιστορία επικεντρώνεται γύρω από τα δύο αδέλφια,Roze και Ash.Η Ιαπωνία έχει κατακτηθεί από την νέα αυτοκρατορία της Μπριτάνια με επικεφαλή τον 100ο αυτοκράτορα της Νέας Μπριτάνια, Chalice al Britannia, και τους Ιππότες του Einberg. Η Ιαπωνία απομονώνεται από τον υπόλοιπο κόσμο με το απόρθητο ενεργειακό τείχος "Situmpe Barrier" για τα επόμενα 4 χρόνια.

Τα δύο αδέλφια δέχονται να βοηθήσουν στο σχέδιο απελευθέρωσης από τους Μαύρους Ιππότες και την αντιστασιακή ομάδα που ονομάζεται "Seven Shining Stars" για να καταπολεμήσουν τη Νέα Μπριτάνια και να σώσουν την Sakuya Sumeragi.

Το Code Geass:Roze of Recapture είναι μία σειρά που συνεχίζεται μετά τα γεγονότα της ταινίας Code Geass:Lelouch of Ressurection.Ξεκίνησε να προβάλλεται από τον Ιούλιο του 2024  και ολοκληρώθηκε τον Σεμπτέμβριο του 2024.

 Χαρακτήρες 

 Lelouch Lamperouge (αγγλική μεταγλώττιση: Τζόνι Γονγκ Μπος)
 C.C (αγγλική μεταγλώττιση: Κέιτ Χίγκινς)
 Lloyd Asplund (αγγλική μεταγλώττιση:Λίαμ Ο'Μπριέν)
 Suzaku Kururugi (αγγλική μεταγλώττιση: Γιούρι Λουγένθαλ)

 Παραπομπές 

 Εξωτερικοί σύνδεσμοι 

 Biglobe's Code Geass portal site  
 MBS's official site
 Sunrise's official site
 Code Geass στη Wikia

Κατηγορία:Anime με πρωτότυπο σενάριο
Κατηγορία:Anime και manga φαντασίας
Κατηγορία:Anime και manga επιστημονικής φαντασίας
Κατηγορία:Anime και manga περιπέτειας
Κατηγορία:Anime και manga mecha
Κατηγορία:Σειρές manga
Κατηγορία:Σειρές anime
Κατηγορία:Shōnen anime και manga
Κατηγορία:Shōjo anime και manga
Κατηγορία:Seinen anime και manga
Κατηγορία:Προπαγάνδα στη μυθοπλασία
Κατηγορία:Manga του 2010
Κατηγορία:Manga του 2012
Κατηγορία:Manga του 2014
Κατηγορία:Manga του 2008
Κατηγορία:Manga του 2007
Κατηγορία:Manga του 2006